CELEX: 32020D2217
Language: lv
Date: 2020-12-22 00:00:00
Title: Komisijas Īstenošanas lēmums (ES) 2020/2217 (2020. gada 22. decembris), ar ko Lēmuma 2010/472/ES I un III pielikumu groza attiecībā uz ierakstu par Apvienoto Karalisti to trešo valstu vai to daļu sarakstos, no kurām Savienībā atļauts importēt aitu un kazu spermu, olšūnas un embrijus (izziņots ar dokumenta numuru C(2020) 9554) (Dokuments attiecas uz EEZ)

28.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 438/60
               
            
         KOMISIJAS ĪSTENOŠANAS LĒMUMS (ES) 2020/2217
         (2020. gada 22. decembris),
         ar ko Lēmuma 2010/472/ES I un III pielikumu groza attiecībā uz ierakstu par Apvienoto Karalisti to trešo valstu vai to daļu sarakstos, no kurām Savienībā atļauts importēt aitu un kazu spermu, olšūnas un embrijus
         
            
               (izziņots ar dokumenta numuru C(2020) 9554)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Direktīvu 92/65/EEK (1992. gada 13. jūlijs), ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A(I) pielikumā (1), un jo īpaši tās 17. panta 3. punkta a) apakšpunktu un 19. panta ievadteikumu un b) punktu,
         tā kā:
         
                     (1)
                  
                  
                     Komisijas Lēmums 2010/472/ES (2) paredz nosacījumus aitu un kazu spermas, olšūnu un embriju sūtījumu importam Savienībā. Konkrētāk, minētā lēmuma I pielikumā ir dots to trešo valstu vai to daļu saraksts, no kurām dalībvalstis atļauj importēt aitu un kazu spermas sūtījumus, bet tā III pielikumā ir dots to trešo valstu vai to daļu saraksts, no kurām dalībvalstis atļauj importēt minēto dzīvnieku olšūnu un embriju sūtījumus.
                  
               
                     (2)
                  
                  
                     Apvienotā Karaliste ir sniegusi nepieciešamās garantijas, kas prasītas Lēmumā 2010/472/ES, lai Apvienotā Karaliste tiktu iekļauta minētā lēmuma I un III pielikumā pēc tam, kad beidzies pārejas periods, kas paredzēts Līgumā par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (“Izstāšanās līgums”), neskarot Savienības tiesību aktu piemērošanu Apvienotajai Karalistei un tās teritorijā attiecībā uz Ziemeļīriju saskaņā ar Izstāšanās līguma Protokola par Īriju/Ziemeļīriju 5. panta 4. punktu saistībā ar minētā protokola 2. pielikumu. Ņemot vērā Apvienotās Karalistes sniegtās garantijas, šī trešā valsts būtu jāiekļauj Lēmuma 2010/472/ES pielikumos.
                  
               
                     (3)
                  
                  
                     Tādēļ Lēmuma 2010/472/ES I un III pielikums būtu attiecīgi jāgroza.
                  
               
                     (4)
                  
                  
                     Izstāšanās līgumā paredzētais pārejas periods beidzas 2020. gada 31. decembrī, tāpēc šis lēmums būtu jāpiemēro no 2021. gada 1. janvāra.
                  
               
                     (5)
                  
                  
                     Šajā lēmumā paredzētie pasākumi atbilst Augu, dzīvnieku, pārtikas aprites un dzīvnieku barības pastāvīgās komitejas atzinumam,
                  
               IR PIEŅĒMUSI ŠO LĒMUMU.
         
            1. pants
            Lēmuma 2010/472/ES I un III pielikumu groza saskaņā ar šā lēmuma pielikumu.
         
         
            2. pants
            Šo lēmumu piemēro no 2021. gada 1. janvāra.
         
         
            3. pants
            Šis lēmums ir adresēts dalībvalstīm.
         
         
            Briselē, 2020. gada 22. decembrī
            
               
                  Komisijas vārdā –
               
               
                  Komisijas locekle
               
               Stella KYRIAKIDES
            
         
         
            (1)  OV L 268, 14.9.1992., 54. lpp.
         
         
            (2)  Komisijas Lēmums 2010/472/ES (2010. gada 26. augusts) par aitu un kazu spermas, olšūnu un embriju importu Eiropas Savienībā (OV L 228, 31.8.2010., 74. lpp.).
      
      
         
            PIELIKUMS
            Lēmuma 2010/472/ES I un III pielikumu groza šādi:
            
                        1)
                     
                     
                        I pielikumā aiz ieraksta par Čīli iekļauj šādu ierakstu:
                        
                                    “GB
                                 
                                 
                                    Apvienotā Karaliste ((*))
                                    
                                 
                                 
                                     
                                 
                                 
                                     
                                 
                              
                  
                        2)
                     
                     
                        III pielikumā aiz ieraksta par Čīli iekļauj šādu ierakstu:
                        
                                    “GB
                                 
                                 
                                    Apvienotā Karaliste ((*))